Diari Oficial de la Generalitat Valenciana


Sumari del DOGV 9601, del 23-05-2023 (2023/5551)

Extracte de la Resolució de 17 de maig de 2023, de la vicerectora d'Estudiantat i Vida Saludable de la Universitat Jaume I de Castelló, per la qual es convoquen ajudes socials per a l'estudiantat de grau i màster i personal investigador en formació del curs acadèmic 2022-2023.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9601

Data del DOGV
:   23-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/5551


Data del document
:   17-05-2023

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * Universitat Jaume I
    * ajuda pública

Extracte de la Resolució de 17 de maig de 2023, de la vicerectora d'Estudiantat i Vida Saludable de la Universitat Jaume I de Castelló, per la qual es convoquen ajudes socials per a l'estudiantat de grau i màster i personal investigador en formació del curs acadèmic 2022-2023. [2023/5551]  
BDNS (identif.): 696217.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/696217)  
  
Primer. Beneficiaris  
Poden beneficiar-se d'aquestes ajudes les persones físiques que reuneixen els següents requisits:  
a) Estar matriculades en el curs 2022-2023 a la Universitat Jaume I en els estudis oficials presencials conduents a l'obtenció d'un títol de grau o màster.  
- Estudiantat de grau: estar matriculat en el curs 2022-2023 d'un mínim de 48 crèdits.  
- Estudiantat de màster: estar matriculat d'un mínim de 30 crèdits en el curs 2022-2023  
- Personal investigador en formació: estar matriculat en algun programa de doctorat de la Universitat Jaume I i, en cas d'estar en segon any o posteriors, haver obtingut una valoració favorable del director o directora de la tesi. Aquest fet serà comprovat d'ofici per la Universitat.  
b) L'estudiantat de grau i màster ha d'haver superat, com a mínim, 30 crèdits en el curs 2021-2022.  
c) Que es trobe en una situació de vulnerabilitat social o econòmica derivada de situacions sobrevingudes des de gener de 2022.  
d) Seguir matriculada durant tot el curs acadèmic 2022-2023 per al qual es concedeix l'ajuda.  
e) Excepcionalment, podran optar a aquestes ajudes les persones que tinguen dificultats per a fer front a les despeses de matrícula del curs anterior, que raó de tindre rebuts impagats amb la Universitat Jaume I, dificulten la continuació dels seus estudis o l'obtenció del seu títol.  
  
Segon. Finalitat  
Aquestes bases tenen per objecte regular la concessió d'ajudes socials per a proporcionar ajuda econòmica a persones en situacions de vulnerabilitat social o econòmica per causes sobrevingudes, amb la finalitat de contribuir a la continuació dels seus estudis en la Universitat Jaume I durant el curs 2022-2023.  
  
Tercer. Bases reguladores  
Accessibles en: http://www.uji.es/seu/info-adm/tao/  
  
Quart. Import  
L'import global destinat a la concessió d'aquestes ajudes és de 10.000 euros.  
  
Cinqué. Termini de presentació de sol·licituds  
El termini de presentació de sol·licituds és de deu dies hàbils comptadors des de l'endemà la publicació de l'extracte de la convocatòria en el Diari Oficial de la Generalitat Valenciana.  
  
Castelló de la Plana, 17 de maig de 2023. La vicerectora d'Estudiantat i Vida Saludable (p. d. R 24.05.2022, DOGV 9349, 27.05.2022): M. del Carmen Pastor Verchili.